GALERIE FOTO Kyle Walker, decizie drastică după problemele cu soția și amanta: ”Discuțiile astea i-au deschis ochii!”
Kyle Walker ia în considerare să plece de la Manchester City în viitorul apropiat, iar principala variantă pentru starul ”Cetățenilor” ar fi un transfer în campionatul Arabiei Saudite.
Principalele motive pentru această alegere sunt problemele apărute în viața personală a fotbalistului în ultima perioadă.
Kyle Walker vrea să plece în campionatul Arabiei Saudite
Annie Kilner, soția lui Walker, l-a dat afară din locuință pe starul lui City după ce a aflat că acesta are încă un copil cu amanta sa, Lauryn Goodman, însă lucrurile s-ar fi remediat după ce fotbalistul și-a cerut scuze public și ar fi întrerupt legăturile cu femeia care i-a dăruit doi copii.
Walker a fost primit înapoi în locuința conjugală, însă, pentru că își dorește să fie cât mai departe de lumina reflectoarelor, este pe cale să facă o alegere drastică în legătură cu cariera sa. Walker vrea să se transfere în Arabia Saudită, o mutare care i-ar aduce și o sumă uriașă în conturi pe lângă intimitatea de care are nevoie în aceste momente.
O sursă apropiată fotbalistului a declarat în presa din Anglia că această idee i-a venit lui Kyle Walker în urma unei conversații avute cu fostul său coechipier de la Manchester City, Riyad Mahrez, care în vară a decis să plece la Al-Ahli.
”Kyle s-a gândit la viitorul său după Premier League și crede că o mutare în Arabia Saudită ar fi perfectă pentru el, Annie și copiii lor atunci când va veni momentul.
A vorbit cu Mahrez despre cluburile din Arabia Saudită și despre stilul de viață al oamenilor care se mută acolo. Bineînțeles, totul este diferit.
Kyle iubește să joace pentru Manchester City și este devotat clubului său, dar s-a gândit la ce îi va rezerva viitorul atunci când va părăsi Premier League. Discuțiile cu Riyad i-au deschis ochii în legătură cu ce înseamnă să joci în Arabia Saudită.
Este ceva ce a discutat și cu Annie. Ea ar fi dispusă să se mute acolo la un moment dat. Bineînțeles, nu s-ar mai afla în centrul atenției, în special după ultimele luni care au fost foarte agitate”, a spus o sursă apropiată fotbalistului conform The Sun.
Urmăriți SPORT.RO și pe Google News